**มนัส บุญจำนงค์** นักมวยสากลสมัครเล่นเจ้าของเหรียญทองโอลิมปิก จากการแข่งขันโอลิมปิกฤดูร้อน 2004 ที่ประเทศกรีซ นับเป็นชาวไทยคนที่ 5 ที่ได้รับเหรียญทองโอลิมปิก และเป็นนักมวยสากลสมัครเล่นคนที่ 3 ต่อจากสมรักษ์ คำสิงห์ และวิจารณ์ พลฤทธิ์

มนัสมีสถิติได้เหรียญจากกีฬาโอลิมปิก 1 เหรียญทอง 1 เหรียญเงิน, เอเชียนเกมส์ 1 เหรียญทอง, ซีเกมส์ 2 เหรียญทอง และ 1 เหรียญทองแดงจากการแข่งขัน มวยสากลสมัครเล่นชิงแชมป์โลกที่จัดขึ้นที่กรุงเทพฯ ในปี พ.ศ. 2546

ประวัติ
-------

มนัส บุญจำนงค์ มีชื่อเล่นว่า "เติ้ล" เกิดเมื่อวันที่ 24 มิถุนายน พ.ศ. 2523 ที่ตำบลพงสวาย อำเภอเมือง จังหวัดราชบุรี เป็นบุตรของนายมโนและนางมาลี บุญจำนงค์ มีน้องชายอีก 2 คนคือ มานนท์ (นน บุญจำนงค์) และ พันธนินทร์ ทั้ง 3 พี่น้องหัดชกมวยมาตั้งแต่สมัยเด็ก

### โอลิมปิก 2004

มนัสลงแข่งขันในรุ่นไลท์เวลเตอร์เวท (64 กิโลกรัม) ในการแข่งขันโอลิมปิกฤดูร้อน 2004 ที่เมืองเอเธนส์ ประเทศกรีซ เส้นทางสู่เหรียญทองของมนัสคือ

* รอบแรก : ชนะสไปริดอน ยอนนิดิส (กรีซ กรีซ) 28-16 หมัด
* รอบ 16 คนสุดท้าย: ชนะโรมิโอ บริน (ฟิลิปปินส์ ฟิลิปปินส์) 29-15 หมัด
* รอบ 8 คนสุดท้าย: 22 สิงหาคม พ.ศ. 2547 ชนะวิลลี เบรน (ฝรั่งเศส ฝรั่งเศส) 20-8 หมัด
* รอบรองชนะเลิศ: 27 สิงหาคม พ.ศ. 2547 ชนะไอโอนัท จอร์จี (โรมาเนีย โรมาเนีย)
* รอบชิงชนะเลิศ: 28 สิงหาคม พ.ศ. 2547 ชนะยูได เซเดอโน่ จอห์นสัน (คิวบา คิวบา) 17-11 หมัด

มนัสเป็นนักกีฬาไทยคนที่สามที่ได้เหรียญทองจากการแข่งขันโอลิมปิกครั้งนี้ โดยก่อนหน้า อุดมพร พลศักดิ์ และ ปวีณา ทองสุก นักยกน้ำหนักหญิงทีมชาติไทยได้คว้าเหรียญทองไปแล้ว

### เอเชียนเกมส์ 2006

หลังจากมนัสได้เหรียญทองโอลิมปิกเกมส์ ก็ประสบปัญหาครอบครัวและติดการพนัน ทำให้เขาเริ่มมีปัญหาเรื่องระเบียบวินัย ไม่เข้าซ้อมชกมวยบ่อยครั้ง ก่อนจะกลับตัวได้และลงแข่งขันเอเชียนเกมส์ 2006 ที่กรุงโดฮา ประเทศกาตาร์ เมื่อเดือนธันวาคม พ.ศ. 2549 โดยเอาชนะชิน เมียง ฮุน จากเกาหลีใต้ 22-11 หมัด ในรอบชิงชนะเลิศ ซึ่งก่อนหน้านี้ทางสมาคมมวยสากลสมัครเล่นได้ส่งมนัสเดินทางไปเก็บตัวที่ประเทศคิวบาเพียงคนเดียวนานถึง 3 เดือน กับโค้ช ฮวน ฟอนตาเนียล ซึ่งก็ทำให้มนัสได้เป็นนักมวยสากลสมัครเล่นไทยเพียงคนเดียวที่ได้เหรียญทองในการแข่งขันครั้งนี้

### โอลิมปิก 2008

มนัสกลับมาแข่งขันโอลิมปิกเป็นครั้งที่สอง ในรุ่นเดิม โดยเส้นทางการชกเป็นดังนี้

* รอบ 16 คนสุดท้าย (14 สิงหาคม พ.ศ. 2551) : ชนะ มาซาซึกุ คาวาชิ (ธงของประเทศญี่ปุ่น ญี่ปุ่น) 8-1
* รอบ 8 คนสุดท้าย (17 สิงหาคม พ.ศ. 2551) : ชนะ เซริค ซาพิเยฟ (ธงของประเทศคาซัคสถาน คาซัคสถาน) 7-5
* รอบรองชนะเลิศ (22 สิงหาคม พ.ศ. 2551) : ชนะ โรเนียล อิกเลเซียส โซโตลองโก (ธงของประเทศคิวบา คิวบา) 10-5
* รอบชิงชนะเลิศ (23 สิงหาคม พ.ศ. 2551) : แพ้ เฟลิกซ์ ดิแอซ (ธงของสาธารณรัฐโดมินิกัน สาธารณรัฐโดมินิกัน) 4-12

โดยถือมนัสเป็นนักกีฬาไทยคนแรก ที่สามารถคว้าเหรียญจากการแข่งขันโอลิมปิกสองสมัยติดต่อกัน

### ซีเกมส์ 2011

ในการแข่งขันกีฬาซีเกมส์ 2011 ที่เมืองปาเล็มบัง ประเทศอินโดนีเซีย มนัสได้เลื่อนขึ้นไปชกในรุ่นมิดเดิลเวท หรือ 75 กิโลกรัม แต่มนัสเป็นฝ่ายแพ้นักมวยมาเลเซีย มูฮาหมัด ฟาร์ข่าน ไป 9-10 หมัด ในรอบรองชนะเลิศ

### โอลิมปิก 2012

ในช่วงเดือนมีนาคม พ.ศ. 2555 มนัสมีความพยายามฟิตซ้อมเพื่อที่จะกลับมาติมทีมชาติเพื่อไปแข่งขันกีฬาโอลิมปิกอีกครั้ง ในกลางปีเดียวกัน โดยสามารถเอาชนะ ปิติพงษ์ สำเภาล่อน นักมวยรุ่นน้องไปได้ ด้วยการสนับสนุนจากสมรักษ์ คำสิงห์ แต่แล้วก็ได้มีปัญหาเรื่องการฟิตซ้อมกับทางสมาคมมวยสากลสมัครเล่นแห่งประเทศไทย และในท้ายที่สุดก็ได้ตัดสินใจแขวนนวมไปในที่สุด

ผลงาน
-----

* เหรียญทองแดงเวิลด์คัพ
* เหรียญทองคิงส์คัพ 2003 ประเทศไทย
* เหรียญทองซีเกมส์ ประเทศเวียดนาม
* เหรียญเงินไชนาโอเพน ประเทศจีน
* เหรียญทองคิงส์คัพ 2004 ประเทศไทย
* เหรียญทองโอลิมปิก 2004 ประเทศกรีซ
* เหรียญทองเอเชียนเกมส์ 2006 ประเทศกาตาร์
* เหรียญทองซีเกมส์ 2007 ประเทศไทย
* เหรียญเงินโอลิมปิก 2008 ประเทศจีน

มวยสากลอาชีพ
------------

มนัส ได้ชกมวยสากลอาชีพครั้งแรกเมื่ออายุได้ 35 ปี ในวันที่ 27 มิถุนายน พ.ศ. 2558 ในสังกัดเกียรติกรีรินทร์โปรโมชัน ของ เอกรัตน์ ไชยโชติช่วง โดยชกครั้งแรกที่อินดอร์สเตเดียมหัวหมาก ด้วยการเอาชนะคะแนน ฮาเหม็ด จาลารันเต นักมวยชาวอินโดนีเซีย ในกำหนดการชก 4 ยก ร่วมรายการเดียวกับที่อำนาจ รื่นเริง ป้องกันตำแหน่งแชมป์โลกกับ จอห์นเรียล คาซิเมโร ซึ่งมนัสได้ขึ้นชกด้วยสภาพร่างกายที่อ้วนท้วน น้ำหนักกว่า 80 กิโลกรัม ในรุ่นมิดเดิลเวท โดยก่อนหน้านั้นมนัสได้ขึ้นชกมวยเป็นครั้งสุดท้ายในแบบมวยไทยเมื่อกว่า 5 ปีก่อน และในครั้งนี้ได้ลดน้ำหนักกว่า 15 กิโลกรัมเพียงระยะเวลาแค่เดือนเดียว โดยหลังจากนั้น ในวันที่ 27 กันยายน พ.ศ. 2558 มนัสขึ้นชกเป็นไฟต์ที่สอง โดยเริ่มใช้ชื่อว่า "มนัส บุญจำนงค์ ศักดิ์กรีรินทร์" โดยพบกับ มาร์โก ทูฮูมูรี นักมวยชาวอินโดนิเซีย ร่วมรายการ ไมค์ พ.ธวัชชัย ชิงแชมป์แพนแปซิฟิค IBF รุ่นซูเปอรฺ์แบนตั้มเวทที่ว่าง ผลปรากฏว่ามนัสชนะคะแนน 4 ยกไปได้ ที่ห้างสรรพสินค้าเซ็นทรัลพลาซา เวสต์เกต อำเภอบางใหญ่ จังหวัดนนทบุรี

หลังจากชกชนะทูฮูมูรี มนัสตั้งเป้าว่าจะทำน้ำหนักให้ลดลงเหลือ 70 กิโลกรัม และทางเกียรติกรีรินทร์โปรโมชั่นก็วางแผนให้มนัสชกเดือนละครั้ง โดยจะให้ชกกำหนด 6 ยก, 8 ยก, 10 ยก และ 12 ยก ตามลำดับ 

ในการชกมวยสากลอาชีพครั้งที่ 6 กับ ไรอัน ฟอร์ด นักมวยชาวแคนาดา ซึ่งเป็นอดีตแชมป์การต่อสู้แบบผสมผสาน (MMA) ที่อำเภอแม่ริม จังหวัดเชียงใหม่ ร่วมรายการเดียวกับฟ้าลั่นจูเนียร์ ศักดิ์กรีรินทร์ ชิงแชมป์สหพันธ์มวยนานาชาติ แพนแปซิฟิกที่ว่าง กับ เลสเตอร์ อาบูตัน นักมวยชาวฟิลิปปินส์ มนัสเป็นฝ่ายแพ้ทีเคโอไปในต้นยกที่ 5 หลังจากถูกหมัดขวาของฟอร์ดเข้าอย่างจังที่เบ้าตาซ้าย ในยกที่ 4 ทำให้เจ็บไม่สามารถชกต่อได้  ทำให้มนัสแพ้ครั้งแรกในการชกมวยสากลอาชีพ

ชีวิตส่วนตัว
------------

มนัสเคยมีภรรยาคือ นางพจนีย์ บุญจำนงค์ (เกตุสวัสดิ์) และมีบุตรด้วยกัน 3 คน ภายหลังจากได้เหรียญทองโอลิมปิก 2004 มนัสได้มีปัญหากับภรรยา และแยกทางกันเมื่อเดือนสิงหาคม พ.ศ. 2549 หลังจากแยกทางกับนางพจนีย์แล้ว ในวันที่ 24 สิงหาคม พ.ศ. 2551 นางพจนีย์ก็ได้ให้กำเนิดบุตรชายเพิ่มอีก 1 คน ซึ่งมนัส ยอมรับกับผู้สื่อข่าวว่า บุตรที่เกิดมาภายหลังนี้เป็นบุตรที่เกิดจากตนเช่นกัน จากการที่มักมีปัญหาเรื่องผู้หญิงและครอบครัวแบบนี้ซึ่งส่งผลกระทบถึงการชกมวย จึงทำให้สื่อมวลชนให้ฉายามนัสว่า "เพลย์บอยกลับใจ"  ในวันที่ 25 พฤศจิกายน พ.ศ. 2551 ทางกระทรวงการท่องเที่ยวและกีฬาได้มีการอนุมัติให้มนัสเข้าบรรจุเป็นข้าราชการตำรวจเนื่องจากสร้างชื่อเสียงให้แก่ประเทศชาติ โดยจะให้ได้รับยศตามวุฒิการศึกษา

ปัจจุบัน มนัสได้คบหากับพิชยาภา พูนิสสัน (ชื่อเล่น: ปัด) หญิงชาวอำเภอบ้านหมี่ จังหวัดลพบุรี ทั้งคู่ร่วมกันทำธุรกิจด้วยกันด้วยการจำหน่ายขนมประเภทซีเรียลผ่านทางเฟซบุกและตามงานจัดเลี้ยงต่าง ๆ นอกจากนี้แล้วมนัสยังมีธุรกิจเดินรถโดยสารวิ่งระหว่างจังหวัดราชบุรี-กรุงเทพมหานคร จำนวน 2 คัน และโต๊ะสนุกเกอร์อีกด้วย โดยให้น้องชายและพ่อเป็นผู้ดูแล อีกทั้งยังได้รับเงินจำนวนกว่า 100,000 บาทต่อเดือน จากทั้งการกีฬาแห่งประเทศไทย (กกท.), คณะกรรมการโอลิมปิกแห่งประเทศไทย ในพระบรมราชูปถัมภ์ และบริษัท โอสถสภา จำกัด ในฐานะที่เคยสร้างชื่อเสียงให้กับประเทศมาก่อน จนกระทั่งอายุ 60 ปี

การเมือง
--------

ในการเลือกตั้งวันที่ 3 กรกฎาคม พ.ศ. 2554 มนัสได้เข้าสมัครเป็นสมาชิกพรรคชาติไทยพัฒนา พร้อมกับเพื่อนนักมวยอีก 3 คือ เขาทราย แกแล็คซี่, สมรักษ์ คำสิงห์ และเจริญทอง เกียรติบ้านช่อง โดยมนัสได้รับการจัดรายชื่อในบัญชีรายชื่อ ลำดับที่ 18 แต่ไม่ได้รับการเลือกตั้ง

เครื่องราชอิสริยาภรณ์
---------------------

* พ.ศ. 2547 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)

อ้างอิง
-------

1. ↑  มนัส บุญจำนงค์ :: นักกีฬาดีเด่น จากเว็บสนุก
2. ↑  "BEC News: มนัสสยบคิวบาคว้าทองมวยโอลิมปิค". คลังข้อมูลเก่าเก็บจากแหล่งเดิมเมื่อ 2007-08-20. สืบค้นเมื่อ 2007-08-28.
3. ↑  "Thainews: มนัส บุญจำนงค์ เหรียญทองโดฮาเกมส์ ให้สัญญาเริ่มต้นชีวิตใหม่". คลังข้อมูลเก่าเก็บจากแหล่งเดิมเมื่อ 2007-09-30. สืบค้นเมื่อ 2007-08-28.
4. ↑  มนัส บุญจำนงค์ ตกรอบรองชนะเลิศ ศึกซีเกมส์ จากครอบครัวข่าว 3[*ลิงก์เสีย*]
5. ↑  'มันหลอกผม' สมรักษ์ คำสิงห์ สุดทน! แฉ 'มนัส ติดหญิง ทิ้งทีมชาติ' จากไทยรัฐ
6. ↑  'มนัส'จบแล้ว ยันอำลาแน่ มวยเข้าซ้อมสระบุรี จากไทยรัฐ
7. 1 2 3 4 5 6 7 8  มนัส บุญจำนงค์ ซูเปอร์ฮีโร่เพลย์บอย[*ลิงก์เสีย*]
8. ↑  "มนัส" ไว้ลาย! ต้อนหมูประเดิมชัยชกอาชีพ จากผู้จัดการออนไลน์
9. ↑  เทปการชกแบบสั้นกับ มาร์โก ทูฮูมูรี, โมโน 29 .
10. ↑  "มนัส บุญจำนงค์" ชนะนักชกอินโดฯ ตั้งเป้าชิงแชมป์โลกปีหน้า, ไทยพีบีเอส
11. ↑  หน้า 19 กีฬา, *ฟ้าลั่นจูเนียร์เฮ-มนัสพ่ายทีเคโอ*. "ย่อยข่าวกีฬา". **เดลินิวส์**ฉบับที่ 24,299: วันเสาร์ที่ 23 เมษายน พ.ศ. 2559 แรม 2 ค่ำ เดือน 5 ปีวอก
12. ↑  ไทยรัฐ: 'มนัส' นักชกดัง เตียงหักสะบั้น ขึ้นอำเภอหย่า
13. ↑  "ฝันเป็นจริงมนัสติดยศตำรวจ". คลังข้อมูลเก่าเก็บจากแหล่งเดิมเมื่อ 2011-11-18. สืบค้นเมื่อ 2008-11-30.
14. ↑  หน้า 8,  *'มนัส บุญจำนงค์' จากนักชกเสเพล สู่พ่อค้าขายขนมและรักครั้งใหม่*. "คมคิดชีวิตต้องสู้". **คมชัดลึก**ปีที่ 14 ฉบับที่ 4890: วันพุธที่ 11 มีนาคม พ.ศ. 2558
15. ↑  เปิดตัว"สมรักษ์-เขาทราย"ลง ส.ส.พรรคชาติไทยพัฒนา จากเนชั่น แชนแนล เก็บถาวร 2011-09-16 ที่ เวย์แบ็กแมชชีน
16. ↑  เปิดรายชื่อปาร์ตี้ลิสต์ 2 พรรคดัง "ชาติไทยพัฒนา-ชาติพัฒนาเพื่อแผ่นดิน"[*ลิงก์เสีย*]
17. ↑  เปิดรายชื่อส.ส.ปาร์ตี้ลิสต์ เพื่อไทย 61 ปชป. 44 ภท. 5 รักประเทศไทย 4 ชทพ.4 ชพน.2 จากมติชนเก็บถาวร 2011-08-29 ที่ เวย์แบ็กแมชชีน
18. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์[*ลิงก์เสีย*], เล่ม ๑๒๑ ตอนที่ ๑๙ ข หน้า ๑๐, ๘ ตุลาคม ๒๕๔๗

| * ด
* ค
* ก
นักกีฬาทีมชาติไทยที่ได้เหรียญรางวัลโอลิมปิก |
| --- |
| **ฤดูร้อน**
* 1976
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
 |
| Gold เหรียญทอง | 
* สมรักษ์ คำสิงห์
* วิจารณ์ พลฤทธิ์
* อุดมพร พลศักดิ์
* ปวีณา ทองสุก
* มนัส บุญจำนงค์
* ประภาวดี เจริญรัตนธารากูล
* สมจิตร จงจอหอ
* โสภิตา ธนสาร
* สุกัญญา ศรีสุราช
* พาณิภัค วงศ์พัฒนกิจ

 |  |
| Silver เหรียญเงิน | 
* ทวี อัมพรมหา
* วรพจน์ เพชรขุ้ม
* บุตรี เผือดผ่อง
* มนัส บุญจำนงค์
* พิมศิริ ศิริแก้ว *(2 เหรียญ)*
* แก้ว พงษ์ประยูร
* เทวินทร์ หาญปราบ

 |
| Bronze เหรียญทองแดง | 
* พเยาว์ พูนธรัตน์
* ผจญ มูลสัน
* อาคม เฉ่งไล่
* วิชัย ราชานนท์
* พรชัย ทองบุราณ
* เกษราภรณ์ สุตา
* อารีย์ วิรัฐถาวร
* วันดี คำเอี่ยม *(2 เหรียญ)*
* เยาวภา บุรพลชัย
* เพ็ญศิริ เหล่าศิริกุล
* สุริยา ปราสาทหินพิมาย
* ชนาธิป ซ้อนขำ
* ศิริภุช กุลน้อย
* สินธุ์เพชร กรวยทอง
* พาณิภัค วงศ์พัฒนกิจ
* สุดาพร สีสอนดี

 |


| * ด
* ค
* ก
แชมป์เอเชียนเกมส์รุ่นไลท์เวลเตอร์เวทชาย |
| --- |
| 
* พ.ศ. 2497–2549: **63.5 กก.**
* พ.ศ. 2553–ปัจจุบัน: **64 กก.**

 |
| 2497: เออร์เนสโต ปอร์โต (ฟิลิปปินส์)
* 2501: ชิเงะมะสะ คะวะคะมิ (ญี่ปุ่น)
* 2505: คิม ดึก-บง (เกาหลีใต้)
* 2509: นิยม ประเสริฐสม (ไทย)
* 2513: บรรเทา ศรีสุข (ไทย)
* 2517: โร ยง-โซ (เกาหลีเหนือ)
* 2521: คิม อิน-ชาง (เกาหลีใต้)
* 2525: คิม ดง-กิล (เกาหลีใต้)
* 2529: คิม กี-เทค (เกาหลีใต้)
* 2533: อาหมัด มาเยซ คานจี (ซีเรีย)
* 2537: เรย์นัลโด กาลีโด (ฟิลิปปินส์)
* 2541: มาฮัมหมัดโคเดอร์ อับดุลลาเยฟ (อุซเบกิสถาน)
* 2545: นูร์ซาน คาริมซานอฟ (คาซัคสถาน)
* 2549: มนัส บุญจำนงค์ (ไทย)
* 2553: ดานิยาร์ เยเลอุสสินอฟ (คาซัคสถาน)
* 2557: วุฒิชัย มาสุข (ไทย)
 |